CELEX: C2005/182/13
Language: et
Date: 2005-07-23 00:00:00
Title: Euroopa Kohtu otsus (teine koda) 12. mai 2005. aasta kohtuasjas C-278/03: Euroopa Ühenduste Komisjon versus Itaalia Vabariik (Liikmesriigi kohustuste rikkumine — Töötajate liikumisvabadus — Konkurss pedagoogilise personali tööle võtmiseks Itaalia riigikoolis — Teistes liikmesriikides omandatud ametialase kogemuse arvesse võtmata jätmine või selle puudulik arvessevõtmine — EÜ artikkel 39 — Määruse (EMÜ) nr 1612/68 artikkel 3)

23.7.2005   
            
            
               ET
            
            
               Euroopa Liidu Teataja
            
            
               C 182/7
            
         
      EUROOPA KOHTU OTSUS
   
   (teine koda)
   12. mai 2005. aasta
   kohtuasjas C-278/03: Euroopa Ühenduste Komisjon versus Itaalia Vabariik (1)
   
   (Liikmesriigi kohustuste rikkumine - Töötajate liikumisvabadus - Konkurss pedagoogilise personali tööle võtmiseks Itaalia riigikoolis - Teistes liikmesriikides omandatud ametialase kogemuse arvesse võtmata jätmine või selle puudulik arvessevõtmine - EÜ artikkel 39 - Määruse (EMÜ) nr 1612/68 artikkel 3)
   (2005/C 182/13)
   Kohtumenetluse keel: itaalia
   Kohtuasjas C-278/03: Euroopa Ühenduste Komisjon (esindaja M.-J. Jonczy) v. Itaalia Vabariik (esindaja I. M. Braguglia, keda abistas avvocato dello Stato G. De Bellis), mille esemeks on EÜ artikli 226 alusel esitatud liikmesriigi kohustuse rikkumise tuvastamise hagi, mis esitati 26. juunil 2003, tegi Euroopa Kohus (teine koda), koosseisus: koja esimees C. W. A. Timmermans (ettekandja) ning kohtunikud C. Gulmann, R. Schintgen, G. Arestis ja J. Klučka; kohtujurist C. Stix-Hackl, kohtusekretär: R. Grass, 12. mail 2005 otsuse, mille resolutiivosa on järgmine:
   
               1.
            
            
               Kuna Itaalia Vabariik ei võtnud riigikooli pedagoogilise personali tööle võtmiseks korraldatud konkursil arvesse ühenduse kodanike ametialast kogemust õpetajana töötamisel, olenevalt sellest, kas see oli omandatud Itaalias või mõnes teises liikmesriigis, või vähemalt ei teinud seda samaväärselt, rikkus Itaalia Vabariik EÜ artiklist 39 ja nõukogu 15. oktoobri 1968. aasta määruse (EMÜ) nr 1612/68 töötajate liikumisvabaduse kohta ühenduse piires artikli 3 lõikest 1 tulenevaid kohustusi.
            
         
               2.
            
            
               Jätta kohtukulud Itaalia Vabariigi kanda.
            
         
      (1)  ELT C 213, 6.9.2003.